Dis twee individue wat met mekaar trou. Teen die tyd dat die knoop deurgehaak word het baie water in die see geloop. Elkeen se persoonlikheid is tot ń groot mate gevestig. Indrukke en persepsies is gestoor, herinneringe bymekaar gemaak. Elkeen het sy en haar idee van hoe die wêreld behoort te funksioneer. Die Here het in sy genade aan elkeen kapasiteit gegee waarmee hy en sy hierdie wêreld moet bemeester.